**ՀԻՄՆԱՎՈՐՈՒՄ**

***«Հայաստանի Հանրապետության հանրային ծառայությունները կարգավորող հանձնաժողովի 2009 թվականի փետրվարի 18-ի 30Ն որոշման մեջ փոփոխություն և լրացում կատարելու մասին» Հայաստանի Հանրապետության հանրային ծառայությունները կարգավորող հանձնաժողովի որոշման նախագծի վերաբերյալ***

1. ***Ընթացիկ իրավիճակը, խնդիրները և անհրաժեշտությունը***

ՀՀ հանրային ծառայությունները կարգավորող հանձնաժողովի 2007 թվականի օգոստոսի 10-ի №323Լ որոշմամբ հաստատված է ռադիոհաճախականությունների տիրույթն օգտագործելու թույլտվություն ունեցող անձանց գրանցամատյանի ձևը, որը լրացվում է հանձնաժողովի պարբերաբար հարցումների համաձայն՝ օպերատորների կողմից իրենց ռադիոհաղորդակցության սարքավորումների վերաբերյալ ներկայացվող տեղեկատվության հիման վրա:

Ելնելով ռադիոհաճախականությունների օգտագործման թույլտվություն ունեցող հանրային էլեկտրոնային հաղորդակցության ցանցի օպերատորների կողմից օգտագործվող ռադիոհաճախականությունների վերաբերյալ տեղեկատվությունը մշտական հիմունքներով հանձնաժողով ներկայացնելու անհրաժեշտությունից՝ հանձնաժողովը մշակել է «Հայաստանի Հանրապետության հանրային ծառայությունները կարգավորող հանձնաժողովի 2009 թվականի փետրվարի 18-ի №30Ն որոշման մեջ փոխոխություն և լրացում կատարելու մասին» որոշման նախագիծը։

1. ***Կարգավորման նպատակը***

Նախագծով նախատեսվում է հանրային էլեկտրոնային հաղորդակցության ցանցի օպերատորների համար սահմանել ռադիոհաճախականությունների օգտագործման վերաբերյալ տեղեկատվության տարեկան պարբերականությամբ (յուրաքանչյուր տարի մինչև հուլիսի 1-ը) հանձնաժողով ներկայացնելու պարտավորություն:

1. ***Նախագծի մշակման գործընթացում ներգրավված ինստիտուտները և անձինք***

ՀՀ հանրային ծառայությունները կարգավորող հանձնաժողով։

1. ***Ակնկալվող արդյունքը***

Նախագծի ընդունման արդյունքում հանրային էլեկտրոնային հաղորդակցության ցանցի օպերատորների կողմից ռադիոհաճախականությունների օգտագործման վերաբերյալ տեղեկատվության մշտական հիմունքներով հանձնաժողովին ներկայացումը կնպաստի հանձնաժողովի կողմից արդյունավետ ՀՀ հանրային ծառայությունները կարգավորող հանձնաժողովի 2007 թվականի օգոստոսի 10-ի №323Լ որոշմամբ հաստատված է ռադիոհաճախականությունների տիրույթն օգտագործելու թույլտվություն ունեցող անձանց գրանցամատյանի վարմանը: